บีเอ็มโอฟีลด์

บีเอ็มโอฟีลด์ (อังกฤษ: BMO Field) เป็นสนามกีฬากลางแจ้ง ตั้งอยู่ในพื้นที่สถานที่จัดแสดงนิทรรศการในโทรอนโต รัฐออนแทรีโอ ประเทศแคนาดา สนามถูกสร้างขึ้นบนพื้นที่เดิมของสนามกีฬานิทรรศการ โดยเปิดใช้งานใน ค.ศ. 2007 สนามแห่งนี้เป็นสนามเหย้าของสโมสรฟุตบอลโทรอนโตในเมเจอร์ลีกซอกเกอร์ (MLS) และโทรอนโตอาร์โกนอตส์ในคะเนเดียนฟุตบอลลีก (CFL) อยู่ภายใต้การดูแลของนครโทรอนโต บริหารโดยเมเปิลลีฟสปอตส์แอนด์เอ็นเทอร์เทนเมนต์ ซึ่งเป็นเจ้าของทั้งสโมสรฟุตบอลโทรอนโตและโทรอนโตอาร์โกนอตส์ ชื่อของสนามได้จากธนาคารแห่งมอนทรีออล ซึ่งเป็นตราสินค้าที่ย่อในชื่อ "BMO" สนามแห่งนี้เป็นหนึ่งในสองสนามที่จะใช้จัดการแข่งขันฟุตบอลโลก 2026 ซึ่งจะมีการขยายสนามให้จุคนได้ถึง 45,736 ที่นั่ง แรกเริ่ม สนามถูกสร้างขึ้นเพื่อใช้งานเป็นสนามฟุตบอลสำหรับการแข่งขันฟุตบอลโลก รุ่นอายุไม่เกิน 20 ปี 2007 และเป็นสนามเหย้าแห่งแรกของสโมสรฟุตบอลโทรอนโต สนามแห่งนี้ใช้จัดการแข่งขันฟุตบอลโลก รุ่นอายุไม่เกิน 20 ปี 2007และฟุตบอลโลกหญิง รุ่นอายุไม่เกิน 20 ปี 2014 และยังใช้จัดการแข่งขันเอ็มแอลเอสคัพรอบสุดท้ายใน ค.ศ. 2010, 2016 และ 2017 นอกจากฟุตบอล ยังใช้จัดแข่งขันรักบี้ในนัดที่รักบี้ทีมชาติแคนาดาลงแข่งขัน รวมถึงใช้จัดแข่งขันรักบี้เจ็ดคนในแพนอเมริกันเกมส์ 2015 ระหว่าง ค.ศ. 2014 ถึง 2016 สนามกีฬาได้รับการปรับปรุงครั้งใหญ่ ด้วยการขยายชั้นบนอัฒจันทร์ฝั่งตะวันออก รวมถึงการขยายความยาวสนามเพื่อรองรับการแข่งขันฟุตบอลแคนาดา ดูเพิ่ม รายชื่อสนามกีฬาคะเนเดียนฟุตบอลลีก รายชื่อสนามกีฬาเมเจอร์ลีกซอกเกอร์ รายชื่อสนามฟุตบอลในประเทศแคนาดา อ้างอิง หมายเหตุ แหล่งข้อมูลอื่น เว็บไซต์ทางการ Argonauts BMO Field Site (archived) BMO Field Construction Photos Video Tour of BMO Field Cathal Kelly. "FC or TFC ... the fans will decide". Toronto Star, April 5, 2007.